เติร์ก คหบดี ควง อ๊อฟ-ฮาน่า ลุยถ่ายละครบู๊แห่งปี ทางเสือผ่าน ตามวิถี New Normal
กลับมาเดินเครื่องถ่ายทำกันอีกครั้งแล้ว สำหรับละครบู๊แอ็กชั่นสุดมันส์ แห่งค่าย ดราเมจิก ช่อง 7HD กด 35 ของผู้จัดนิวเจนคนเก่งสุดหล่อ เติร์ก คหบดี กัลย์จาฤก หลังจากงดถ่ายทำนานหลายเดือน เนื่องจากสถานการณ์การระบาดของเชื้อไวรัสโควิด-19 ซึ่งพอหลังได้รับประกาศจาก ศบค. (ศูนย์บริหารสถานการณ์การแพร่ระบาดของโรคติดเชื้อโควิด-19) ได้ออกมาตรการผ่อนปรนให้ดำเนินการกิจการกองถ่ายภาพยนตร์และวีดิทัศน์ได้ กลับมาถ่ายทำได้อีกครั้ง ภายใต้การควบคุมของกระทรวงวัฒนธรรม ล่าสุดกองถ่ายทำละคร ทางเสือผ่าน ก็กลับมาเปิดกล้องถ่ายทำทันที พร้อมปรับตัวการทำงานรูปแบบใหม่ New Normal และปฏิบัติตามกฎของกระทรวงสาธารณสุขอย่างเคร่งครัด เพื่อลดความเสี่ยงในการแพร่ระบาดของเชื้อโควิด-19โดยงานนี้ เติร์ก คหบดี กัลย์จาฤกผู้จัดนิวเจนหัวเรือใหญ่ค่าย พร้อมคุมเข้มในการถ่ายทำ แจ้งเจ้าหน้าที่รับผิดชอบตามเขต ของโลเคชั่นในการถ่ายทำ เข้ามาตรวจสอบการทำงาน และความปลอดภัยด้านสาธารณสุขในการถ่ายทำ พร้อมจำกัดทีมงานถ่ายทำไม่เกิน 50 คน ตามนโยบายของภาครัฐฯ ตรวจวัดอุณหภูมิร่างกายทีมงาน-นักแสดง และลดความเสี่ยงในการสัมผัส หลีกเลี่ยงฉากที่นักแสดงใกล้ชิดกัน และให้ทีมงานและ นักแสดงลงชื่อเข้า-ออก ในกองถ่าย อย่างเข้มงวด ร่วมไปถึงเตรียมหน้ากากอนามัย Face Shield และเจลแอลกอฮอล์ สเปรย์แอลกอฮอล์ทุกจุดถ่ายทำด้านมาตรการดูแลความปลอดภัยของเหล่านักแสดง ได้ปฏิบัติตามระเบียบ การรักษาระยะห่าง งดการรวมตัวของนักแสดงหนาแน่นบริเวณหน้าฉาก จัดให้มีการแยกชุดเครื่องแต่งกายนักแสดง อุปกรณ์เครื่องสำอางของนักแสดง ของแต่ละบุคคล ไม่ใช้เครื่องสำอางหรือชุดอุปกรณ์การแต่งหน้าร่วมกัน อีกทั้งจัดแยกการรับประทานอาหารแบบแยกเดี่ยวในแบบ New normal งดรับประทานอาหารร่วมโต๊ะกันโดยเด็ดขาดงานนี้นางเอกของเรื่องอย่าง สาวฮาน่า-ลีวิส ได้ออกมาเปิดใจถึงมาตรการที่คุมเข้มของทางกองละคร ทางเสือผ่าน เผยว่า เบื้องต้นกลับมาถ่ายทำ ก็ทำตามกฎอย่างเคร่งครัด มีความปลอดภัยอย่างมาก ทางทีมงานมีการคุมเข้มและมีแอลกอฮอล์ให้ตลอด แยกอุปกรณ์ทุกอย่าง อาหารทุกอย่างก็เป็นส่วนตัวเลย ที่สำคัญก็ยังคงดูแลความสะอาดในการล้างมือบ่อยๆ และใส่หน้ากากอนามัยในทุกช่วงเวลาอย่างสม่ำเสมอด้านพระเอก อ๊อฟ-ชนะพล เสริมทัพเรื่องการถ่ายทำรูปแบบใหม่ New Normal กล่าวว่า ตอนนี้ก็พยายามปรับตัวอยู่ ถือว่าเป็นเรื่องราวที่ดีนะครับ สำหรับการปฏิบัติตาม New Normal ทำให้เราต้องระมัดระวังมากขึ้น ห่วงตัวเราเองและคนอื่นมากขึ้น ไม่มีผลกระทบอะไรนะครับ สำหรับการแยกรับประทานอาหาร แยกอุปกรณ์แต่งหน้า หรือ การแต่งตัว ก็ถือว่าเป็นอีกวิถีชิวิตนึงที่เราต้องปรับและเรียนรู้กันไปปิดท้ายด้วยผู้จัดนิวเจน เติร์ก คหบดี กัลย์จาฤก พูดคุยถึงการกลับมาถ่ายทำละครอีกครั้งว่า การกลับมาทำงานครั้งนี้ ค่อนข้างที่ปรับตัวกันค่อนข้างมาก โดยเฉพาะเรื่องของการบู๊ ที่แต่ก่อนจะมีแบบเตะต่อย แต่พอมีเหตุการณ์นี้คือเราก็ต้องมีการปรับบทด้วยการหันมาใช้ปืนยิงกันแบบห่างๆ ไม่ต้องถึงเนื้อถึงตัว แต่สุดท้ายแล้วผมเชื่อว่าทุกคนดูแลตัวเองกันอย่างดีอยู่แล้ว ก่อนจะกลับมาถ่ายทำ ค่อนข้างปลอดภัยและเชื่อใจทีมงานมาก อย่างวันนี้ที่โลเคชั่นก็มีเจ้าหน้าที่จากเขตฯ มาตรวจสอบการถ่ายทำ และการทำงานยิ่งเพิ่มความมั่นใจในการทำงานของเรามากยิ่งขึ้น หวังว่าสถานการณ์ทุกอย่างจะกลับมาปกติในเร็ววันอ่านเรื่องย่อนิยายไทยรัฐทุกเรื่อง >> คลิกที่นี่
กลับมาเดินเครื่องถ่ายทำกันอีกครั้งแล้ว สำหรับละครบู๊แอ็กชั่นสุดมันส์ ทางเสือผ่าน แห่งค่ายดราเมจิก ช่อง 7HD ของผู้จัดนิวเจนคนเก่งสุดหล่อ เติร์ก คหบดี กัลย์จาฤก หลังจากงดถ่ายหลายเดือน
ทางเสือผ่าน,นิยาย,เติร์ก คหบดี,อ๊อฟ ชนะพล,ฮาน่า ลีวิส,ช่อง 7,ละคร